Muhamet Hamiti

Muhamet Hamiti (Dumnicë, 12 shkurt 1964) është, profesor letërsie, shkrimtar dhe diplomat shqiptar nga Kosova.

 Jetëshkrimi 
Muhamet Hamiti u lind në Dumnicë të Poshtme, të Podujevës, në Kosovë, më 12 shkurt 1964. Ka kryer studimet për gjuhë dhe letërsi angleze në Universitetin e Prishtinës (UP). Studimet pasuniversitare për letërsi të përgjithshme, me fokus në letërsinë angleze, i ka mbaruar në Universitetin e Zagrebit, në Kroaci. Ka doktoruar në Universitetin e Prishtinës me tezë për prozën e Xhozef Konradit (Joseph Conrad) dhe të Xhejms Xhojsit (James Joyce), me përqendrim në analizën narratologjike dhe hermeneutike të veprës së këtyre shkrimtarëve modernë. 
Muhamet Hamiti është profesor i rregullt i letërsisë angleze dhe amerikane, si dhe i teorive letrare, në Fakultetin e Filologjisë të UP-së. Ka ligjëruar në Programin e Doktoratës për Letërsi në këtë universitet.

Nga viti 1991 deri në vitin 1999 ka punuar në Qendrën për Informim të Kosovës (QIK), si kryeredaktor i shërbimit në gjuhën angleze. Ai ka redaktuar dhe përkthyer në anglishte një sërë botimesh që QIK-u i ka bërë gjatë viteve të luftës së shqiptarëve të Kosovës për liri dhe pavarësi.

Është anëtar i redaksisë së revistës Filologji të Fakultetit të Filologjisë. Më herët anëtar i redaksisë së revistës Seminari të këtij Fakulteti. Nga fillimi i vitit 2024, anëtar i redaksisë së fushës së letërsisë për projektin afatgjatë Enciklopedia Shqiptare, ndërmarrje e përbashkët e Akademisë së Shkencave dhe të Arteve të Kosovës dhe e Akademisë së Shkencave të Shqipërisë.

Muhamet Hamiti ka qenë zëdhënës dhe këshilltar politik i Presidentit të Kosovës, Ibrahim Rugovës, dhe ambasador i parë Kosovës në Mbretërinë e Bashkuar https://www.bbc.co.uk/albanian/regionalnews/2008/08/printable/080828_diplomacia_kosovare.shtml, Republikën e Irlandës https://telegrafi.com/en/hamiti-ambasador-jorezident-edhe-ne-irlande/ dhe në Zelandë të Re https://ekonomia.info/sq/politike/ambasador-hamiti-dorezoi-letrat-kredenciale-ne-zelande-te-re.

 Veprat letrare 
 Aspekte të romanit të E. M. Forsterit, 
 Proza moderne: Xhozef Konradi dhe Xhejms Xhojsi, 
 Besimi letrar, 
 Teori dhe kritikë letrare angleze, 
 Bota letrare, 

Kategoria:Lindje 1964
Kategoria:Njerëz nga Prishtina
Kategoria:Absolventët e Universitetit të Zagrebit
 Kategoria:Kritikë shqiptarë
 Referencat